Oficiālais Vēstnesis L 128 , 11/05/1989 Lpp. 0029 - 0030

Speciālizdevums somu valodā: Nodaļa 3 Sējums 29 Lpp. 0058

Speciālizdevums zviedru valodā: Nodaļa 3 Sējums 29 Lpp. 0058



Padomes Regula (EEK) Nr. 1235/89 (1989. gada 3. maijs), ar ko groza Regulu (EEK) Nr. 2771/75 par olu tirgus kopīgo organizāciju un (EEK) Nr. 2777/75 par mājputnu gaļas kopīgo tirgus organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regulā (EEK) Nr. 2771/75 [4], kurā jaunākie grozījumi izdarīti ar Regulu (EEK) Nr. 3207/88 [5], un Regulā (EEK) Nr. 2777/75 [6], kurā jaunākie grozījumi izdarīti ar Regulu (EEK) Nr. 3907/87 [7], ir paredzēts reizi ceturksnī noteikt slūžu cenas un maksājumus, galvenokārt pamatojoties uz barības graudu cenām; tā kā, ņemot vērā šo ciešo saistību un to, ka labības tirdzniecības gads sākas 1. jūlijā, slūžu cenu un maksājumu piemērošanas datumi būtu jāpārceļ par vienu mēnesi; tā kā tas liks ceturkšņiem sakrist ar kalendārajiem ceturkšņiem; tā kā Regulas (EEK) Nr. 2771/75 un (EEK) Nr. 2777/75 5. un 7. pantā ir paredzēts vismaz reizi gadā atkārtoti pārbaudīt atvasināšanas koeficientu un standarta summu noteikšanas pamatojumu; tā kā, ņemot vērā pieredzi olu un mājputnu gaļas tirgus pārvaldībā un praktiskus apsvērumus, uzskata, ka šie noteikumi vairs nav atbilstīgi; tā kā šī iemesla dēļ tie būtu jāsvītro, IR PIEŅĒMUSI ŠO REGULU. 1. pants Regulu (EEK) Nr. 2771/75 ar šo groza šādi. 1. Svītro 1. panta 2. punkta e) apakšpunktu. 2. Regulas 4. panta 1. punktu aizstāj ar šo: "1. Maksājumu par olām čaumalās veido: a) viens komponents, kas ir vienāds ar starpību starp cenām Kopienā un pasaules tirgū par barības graudiem, kuri nepieciešami, lai Kopienā saražotu vienu kilogramu olu čaumalās. Cenas barības graudiem Kopienā nosaka reizi gadā 12 mēnešu laikposmam, kas sākas 1. jūlijā, pamatojoties uz sliekšņa cenām šādiem graudiem un to ikmēneša pieaugumu. Tās izmanto, lai noteiktu maksājumu no katra gada 1. jūlija. Cenas barības graudiem pasaules tirgū nosaka reizi ceturksnī, pamatojoties uz šādu graudu cenām, kas reģistrētas piecu mēnešu laikposmā, kurš beidzas vienu mēnesi pirms tā ceturkšņa sākuma, kuram aprēķina minēto komponentu. Tomēr, nosakot maksājumu, kas piemērojams no 1. oktobra, 1. janvāra un 1. aprīļa, pasaules tirgus cenu tendences barības graudiem ņem vērā tikai tad, ja vienlaicīgi nosaka jaunu slūžu cenu; b) viens komponents, kas ir vienāds ar 7 % no vidējām slūžu cenām, kas bijušas spēkā četrus ceturkšņus līdz katra gada 1. aprīlim. Šo komponentu aprēķina reizi gadā 12 mēnešu laikposmam, kas sākas 1. jūlijā." 3. Regulas 5. panta 2. punktu aizstāj ar šo: "2. Koeficientus, kas izsaka 1. punktā minētos daudzumus un attiecību, nosaka, izmantojot 17. pantā noteikto procedūru." 4. Regulas 7. panta 2. punkta pēdējo daļu aizstāj ar šādu tekstu: "Tomēr, nosakot slūžu cenu, kas piemērojama no 1. oktobra, 1. janvāra un 1. aprīļa, pasaules tirgus cenu tendences barības graudiem ņem vērā tikai tad, ja barības graudu daudzuma cena liecina par minimālu atšķirību no cenas, kuru izmanto, aprēķinot slūžu cenu iepriekšējam ceturksnim." 2. pants Regulu (EEK) Nr. 2777/75 ar šo groza šādi. 1. Svītro 1. panta 2. punkta e) apakšpunktu. 2. Regulas 4. panta 1. punktu aizstāj ar šo: "1. Maksājumu par nokautajiem mājputniem veido: a) viens komponents, kas ir vienāds ar starpību starp cenām Kopienā un pasaules tirgū par barības graudiem, kuri atkarībā no mājputnu veida nepieciešami, lai Kopienā saražotu vienu kilogramu nokautu mājputnu. Cenas barības graudiem Kopienā nosaka reizi gadā 12 mēnešu laikposmam, kas sākas 1. jūlijā, pamatojoties uz sliekšņa cenām un to ikmēneša pieaugumu. Tās izmanto, lai noteiktu maksājumu no katra gada 1. jūlija. Cenas barības graudiem pasaules tirgū nosaka reizi ceturksnī, pamatojoties uz šādu graudu cenām piecu mēnešu laikposmā, kurš beidzas vienu mēnesi pirms tā ceturkšņa sākuma, kuram aprēķina minēto komponentu. Tomēr, nosakot maksājumus, kas piemērojami no 1. oktobra, 1. janvāra un 1. aprīļa, pasaules tirgus cenu tendences barības graudiem ņem vērā tikai tad, ja tajā laikā nosaka jaunu slūžu cenu; b) viens komponents, kas ir vienāds ar 7 % no vidējām slūžu cenām, kas bijušas spēkā četrus ceturkšņus līdz katra gada 1. aprīlim. Šo komponentu aprēķina reizi gadā 12 mēnešu laikposmam, kas sākas 1. jūlijā." 3. Regulas 5. panta 3. punktu aizstāj ar šo: "3. Koeficientus, kas izsaka 1. punktā minētās attiecības, nosaka, izmantojot 17. pantā noteikto procedūru." 4. Regulas 7. panta 2. punkta pēdējo daļu aizstāj ar šādu tekstu: "Tomēr, nosakot slūžu cenu, kas piemērojama no 1. oktobra, 1. janvāra un 1. aprīļa, pasaules tirgus cenu tendences barības graudiem ņem vērā tikai tad, ja barības graudu daudzuma cena liecina par minimālu atšķirību no cenas, kuru izmanto, aprēķinot slūžu cenu iepriekšējam ceturksnim." 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1989. gada 1. jūlija. Regula uzliek saistības kopumā un ir tieši piemērojama visās dalībvalstīs. Briselē, 1989. gada 3. maijā Padomes vārdā — priekšsēdētājs P. Solbes [1] OV C 82, 3.4.1989., 49. lpp. [2] <OV C 120, 16.5.1989. [3] Atzinums saņemts 1989. gada 31. martā (Oficiālajā Vēstnesī vēl nav publicēts). [4] OV L 282, 1.11.1975., 49. lpp. [5] OV L 286, 20.10.1988., 2. lpp. [6] OV L 282, 1.11.1975., 77. lpp. [7] OV L 370, 30.12.1987., 14. lpp. --------------------------------------------------